file
ఐసిసి విధానాలపై ఠాకూర్‌ విమర్శ
న్యూఢిల్లీ: అంతర్జాతీయ క్రికెట్‌ మండలి(ఐసిసి) ఫైనాన్షియల్‌ కమిటీలో భారత్‌కు ప్రాతినిథ్యం ఇవ్వకపోవడాన్ని బిసిసిఐ అధ్యక్షుడు అనురాగ్‌ ఠాకూర్‌ తీవ్రంగా తప్పుబట్టారు.కాగా ప్రపంచ క్రికెట్‌లో ఎక్కువగా ఆదాయం వచ్చే భారత్‌ లేకుండా ఫైనాన్షియల్‌ కమిటీ ఎలా ఏర్పాటు చేస్తారని ప్రశ్నించారు.కాగా 2018 సీజన్‌ నుంచి ఇండియన్‌ ప్రీమియర్‌ లీగ్‌ టీవి ప్రసార హక్కుల కోసం ఓపెన్‌ టెండర్ల విధానానికి బిసిసిఐ శ్రీకారం చుట్టింది.దీనిలో భాగంగానే పవర్‌ పాయింట్‌ ప్రజెంటేషన్‌ ఇచ్చిన అనురాగ్‌ ఠాకూర్‌ ప్రస్తుతం ఐసిసి అవలంభిస్తున్న విధానంలపై విమర్శ నాస్త్రాలు సందించారు.అసలు మాతృభూమి కోసం ఆలోచించని వారు, ప్రపంచ గురించి ఎలా ఆలోచిస్తారని ఐసిసి చైర్మన్‌ శశాంక్‌ మనోహర్‌పై పరోక్షంగా విమర్శలు చేశారు.ఐసిసికి ఎక్కువగా ఆదాయం తెచ్చిపెట్టే భారత్‌ లాంటి దేశం లేకుండా ఐసిసిని నడపలేరనే సంగతి గుర్తుంచుకోవాలంటూ చురకలంటించారు.కాగా భారత్‌ క్రికెట్‌ను మరింత ఉన్నత స్థాయికి తీసుకెళ్లటమే తన టార్గెట్‌ ఐసిసిలో పదువులు అందుకోవాలని ఆశ తనకు లేదని అనురాగ్‌ ఠాకూర్‌ స్పష్టం చేశాడు.కాగా తాను ఎక్కడ ఉన్నా బిసిసిఐ హక్కులను పరిరక్షించడమే తనబాధ్యత అని అనురాగ్‌ఠాకూర్‌ పేర్కొన్నాడు. ఇటీవల తాను భారత్‌కు ప్రతినిధికి కాదంటూ శశాంక్‌ వ్యాఖ్యానించిన సంగతి తెలిసిందే.కాగా సుమారు 100 దేశాల బాద్యత తనపై ఉందని, కేవలం భారత్‌పై దృష్టి సారించలేనని పేర్కొన్నాడు. దీంతో ఐసిసి- బిసిసిఐపై మరింత వివాదం ముదిరింది.